**\*\*\***

*Bragagiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De mi-aș permite ca să uit de dor

Și-aș încerca să mă despart de vise

Aș fi ca zburătoarea fără zbor,

Ca versuri ce n-or fi vreodată scrise.

De mi-aș propune să trăiesc ca toți –

În calcule de aur ori de pâine

Aș fi un templu fără sacerdoți

Cu zidurile toate în ruine.

Dacă-aș cunoaște doar din ce-i văzut

Și aș simți numai din pipăire

Aș căuta un dor pentru crezut

Să-naripez un vis pentru Iubire.

Victor Bragagiu